**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „KLAIPĖDOS MIESTO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2019 METŲ ATASKAITOS PATVIRTINIMO“ PROJEKTO**

**1. Projekto rengimą paskatinusios priežastys.**

Teisės aktai, įpareigojantys tarybą patvirtinti savivaldybės visuomenės sveikatos rėmimo specialiosios programos priemonių vykdymo ataskaitą.

**2.** **Parengto projekto tikslai ir uždaviniai.**

Parengto Klaipėdos miesto savivaldybės tarybos sprendimo projekto tikslas – patvirtinti Klaipėdos miesto savivaldybės visuomenės sveikatos rėmimo specialiosios programos priemonių vykdymo 2019 metų ataskaitą.

Visuomenės sveikatos rėmimo specialiojoje programoje patvirtintos priemonės remia visuomenės sveikatos priežiūrą, mažinančią gyventojų sergamumą, mirštamumą, suteikia bendruomenei daugiau žinių apie sveiką gyvenimo būdą ir ligų prevenciją.

 **3.** **Kaip šiuo metu yra teisiškai reglamentuojami projekte aptarti klausimai.**

Lietuvos Respublikos sveikatos sistemos įstatymo 41 straipsnio 4 dalis reglamentuoja, kad savivaldybės institucija ataskaitą, o prireikus – ir papildomą informaciją apie Savivaldybės visuomenės sveikatos rėmimo specialiosios programos priemonių vykdymą teikia sveikatos apsaugos ministro nustatyta tvarka. Lietuvos Respublikos sveikatos apsaugos ministro 2019 m. birželio 3 d. įsakymas Nr. V-656 „Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“ įpareigoja tarybą patvirtinti savivaldybės visuomenės sveikatos rėmimo specialiosios programos priemonių vykdymo ataskaitą pagal ministro patvirtintą formą.

  **4. Kokios numatomos naujos teisinio reglamentavimo nuostatos ir kokių rezultatų laukiama.**

Tarybos sprendimas užtikrins Lietuvos Respublikos sveikatos sistemos įstatymo įgyvendinimą.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Nėra.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

 Nereikia.

**8.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nereikia.

**9.** **Sprendimo projekto autorius ar autorių grupė, sprendimo projekto iniciatoriai.** Sprendimo projekto iniciatorius – Klaipėdos miesto savivaldybės administracijos Sveikatos apsaugos skyrius. Sprendimo projektą parengė Sveikatos apsaugos skyriaus vyriausioji specialistė Birutė Norvilaitė.

**10.** **Kiti reikalingi pagrindimai ir paaiškinimai.** Nėra.

PRIDEDAMA. Teisės aktų, nurodytų sprendimo projekto įžangoje, išrašai, 2 lapai.

Sveikatos apsaugos skyriaus vedėja Rožė Perminienė

**LIETUVOS RESPUBLIKOS**

**VIETOS SAVIVALDOS**

 **ĮSTATYMAS**

**16 straipsnis. Savivaldybės tarybos kompetencija**

4. Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

**LIETUVOS RESPUBLIKOS**

**SVEIKATOS SISTEMOS**

**ĮSTATYMAS**

**41 straipsnis. Savivaldybių visuomenės sveikatos rėmimo specialioji programa**

1. Savivaldybių visuomenės sveikatos rėmimo specialiosios programos lėšos naudojamos visuomenės sveikatos programoms finansuoti ir remti.

2. Savivaldybių visuomenės sveikatos rėmimo specialiosios programos finansavimo šaltiniai:

1) savivaldybės biudžeto asignavimai;

2) *Neteko galios nuo 2014-01-01.*

3) 20 procentų savivaldybių aplinkos apsaugos rėmimo specialiosios programos lėšų;

4) savanoriškos fizinių ir juridinių asmenų įmokos;

5) kitos teisėtai įgytos lėšos.

3. Savivaldybių visuomenės sveikatos rėmimo specialiosios programos lėšos kaupiamos atskiroje savivaldybės biudžeto sąskaitoje. Savivaldybių visuomenės sveikatos rėmimo specialiosios programos pajamos ir išlaidos planuojamos savivaldybės biudžete savivaldybių tarybų nustatyta tvarka.

4. Savivaldybės institucija ataskaitą, o prireikus – ir papildomą informaciją apie Savivaldybės visuomenės sveikatos rėmimo specialiosios programos priemonių vykdymą teikia **sveikatos apsaugos ministro nustatyta tvarka.**

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO ATASKAITOS FORMOS PATVIRTINIMO**

2019 m.  birželio 3 d. Nr. V-656

Vilnius

Vadovaudamasis  Lietuvos Respublikos sveikatos sistemos įstatymo 41 straipsnio 4 dalimi:

1. T v i r t i n u Savivaldybės visuomenės sveikatos rėmimo specialiosios programos priemonių vykdymo ataskaitos formą (pridedama).

2. N u s t a t a u, kad:

2.1. savivaldybės administracijos kasmet iki gegužės 1 d., remdamosi ataskaitinių biudžetinių metų (nuo sausio 1 d. iki gruodžio 31 d. įskaitytinai) duomenimis, teikia praeitų biudžetinių metų Savivaldybės visuomenės sveikatos rėmimo specialiosios programos priemonių vykdymo ataskaitas Sveikatos mokymo ir ligų prevencijos centrui;

2.2. Sveikatos mokymo ir ligų prevencijos centras kasmet iki gegužės 31 d. parengia suvestinę Savivaldybių visuomenės sveikatos rėmimo specialiosios programos priemonių vykdymo ataskaitą ir ją pateikia Sveikatos apsaugos ministerijai;

2.3. Sveikatos apsaugos ministerija suvestinę Savivaldybių visuomenės sveikatos rėmimo specialiosios programos priemonių vykdymo ataskaitą paskelbia savo interneto svetainėje.

3. R e k o m e n d u o j u savivaldybių administracijoms kasmet iki gegužės 31 d. paskelbti praeitų biudžetinių metų Savivaldybės visuomenės sveikatos rėmimo specialiosios programos priemonių vykdymo ataskaitą savivaldybių interneto svetainėse.

Sveikatos apsaugos ministras                                                                                      Aurelijus Veryga

PATVIRTINTA

Lietuvos Respublikos sveikatos

apsaugos ministro 2019 m. birželio 3 d.

įsakymu Nr. V-656

**(Savivaldybės visuomenės sveikatos rėmimo specialiosios programos priemonių vykdymo ataskaitos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ savivaldybės tarybos

(savivaldybės pavadinimas)

20\_\_\_\_ m. \_\_\_\_\_\_\_\_\_\_\_\_\_\_d. sprendimu Nr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 20 \_\_\_\_ METŲ ATASKAITA**